Boekvoorlesing: Anzil Kulsen lees voor uit ‘Reënboogmelodie’Anzil Kulsen Diané sukkel van jongs af met ’n eetversteuring. Tot sy Robert ontmoet, ’n aantreklike man wat haar help en aanvaar net soos sy is en met wie se steun sy weer kans sien vir die lewe. Robert het haar nog altyd lief gehad en onderskraag, maar nou duik ernstige vrae op: Wie is die vrou wat sê Robert is die pa van haar kind? Het Robert ŉ verlede waarvan Diané niks weet nie? Hoekom sal Robert haar nou in die steek laat? Diané wil haar outistiese seuntjie ook ten alle koste help. Of is sy juis die oorsaak van haar kind se probleme? Wanneer Diané uitvind wat werklik aan die gang is, kom sy voor groot besluite te staan. Met Reënboogmelodie delf die gewilde skrywer Anzil Kulsen diep in ŉ komplekse moderne huweliksverhouding. Wat verg dit van jou om in jou huwelik te bly, en is dit noodwendig die beste vir almal? Anzil Kulsen is op Upington gebore en het in Keimoes grootgeword. Sy het ŉ honneursgraad in letterkunde en het vir ŉ ruk by die ATKV as projekbestuurder gewerk, waar sy veral in die Noord-Kaap aktief was. Kulsen het afgeleë gemeenskappe besoek om met mense oor boeke te gesels, bied ook kreatiewe skryfkursusse aan en doen spel- en narratiewe terapie. Kulsen is getroud met Heine, hulle het twee kinders en woon op Upington. Uitgewer: Lux Verbi Prys: R250,00* *Prys onderworpe aan verandering Koop die boek en e-boek by NB-Uitgewers